ಕೊರೊನಾ ರಜೆ ಬಳಿಕ ಮೈ ಕೊಡವಿ ನಿಂತ ಭಜರಂಗಿ ಕೊರೊನಾ ಸ್ಯಾಂಡಲ್ವುಡ್ ಮಂದಿಯನ್ನ ಹೈರಾಣಾಗಿಸಿದೆ. ಶೂಟಿಂಗ್ ಇಲ್ಲದೇ ಸ್ಟಾರ್ಗಳು ಮುಖಕ್ಕೆ ಬಣ್ಣ ಹಚ್ಚಿ ಐದು ತಿಂಗಳುಗಳೇ ಕಳೆದಿವೆ. ಒಂದೆಡೆ ಕೊರೊನಾ ಭಯ, ಮತ್ತೊಂದೆಡೆ ಸಿನಿಮಾದ ಶೂಟಿಂಗ್ ಇಲ್ಲ, ಕೆಲಸ ಇಲ್ಲ ಅನ್ನೋ ಟೆನ್ಷನ್. ಆದ್ರೆ ಎಷ್ಟು ದಿನ ಅಂತ ಹೀಗೇ ಮನೆಯಲ್ಲೇ ಕೂತು ಟೈಂ ಪಾಸ್ ಮಾಡೋದು ಅಲ್ವಾ..? ಸದ್ಯ ಸುದೀರ್ಘ ಕೊರೊನಾ ರಜೆಯಲ್ಲಿದ್ದ ಸ್ಯಾಂಡಲ್ವುಡ್ ಈಗ ನಿಧಾನವಾಗಿ ಚೇತರಿಸಿಕೊಳ್ತಿದೆ. ಒಂದೊಂದೇ ಸಿನಿಮಾಗಳು ಶೂಟಿಂಗ್ ಶುರುಮಾಡೋಕೆ ಸಜ್ಜಾಗುತ್ತಿವೆ. ಪೈಲ್ವಾನ್ ಕಿಚ್ಚ ಆದದ್ದಾಗಲಿ ನಾವು ಶೂಟಿಂಗ್ ಮಾಡಿ ಒಂದಿಷ್ಟು ಜನರಿಗೆ ಕೆಲಸ ಕೊಟ್ಟೇ ಕೊಡ್ತೇವೆ ಅಂತ ಧೈರ್ಯ ಮಾಡಿ ಹೈದರಾಬಾದ್ನಲ್ಲಿ ಫ್ಯಾಂಟಮ್ ಶೂಟಿಂಗ್ ಮಾಡುತ್ತಿದ್ದಾರೆ. ಈಗ ಹ್ಯಾಟ್ರಿಕ್ ಹೀರೋ ಡಾ. ಶಿವರಾಜ್ಕುಮಾರ್ ಸರದಿ. ಇಷ್ಟು ದಿನ ಕೊರೊನಾ ಅಂತ ಮನೆಯಲ್ಲೇ ಇದ್ದ ಶಿವಣ್ಣ ಇನ್ನು ಕೈ ಕಟ್ಟಿ ಕೂರೋಕೆ ಸಾಧ್ಯ ಇಲ್ಲ. ಸರ್ಕಾರದ ಗೈಡ್ ಲೈನ್ಸ್ ಪ್ರಕಾರ ಶೂಟಿಂಗ್ ಮಾಡಬೇಕು ಅಂತ ಚಿತ್ರೀಕರಣಕ್ಕೆ ಸಜ್ಜಾಗಿದ್ದಾರೆ. ಆಗಸ್ಟ್ 10ರಿಂದ ಭಜರಂಗಿ 2 ಅಖಾಡಕ್ಕೆ ಶಿವಣ್ಣ ಎಂಟ್ರಿ ಸೆಂಚುರಿ ಸ್ಟಾರ್ ಶಿವರಾಜ್ಕುಮಾರ್ ಸ್ಯಾಂಡಲ್ವುಡ್ನ ಲೀಡರ್ ಆದ್ಮೇಲೆ ಚಿತ್ರರಂಗದಲ್ಲಿ ಶ್ರಾವಣ ಮಾಸ ಆರಂಭವಾಗಿದೆ. ಇಷ್ಟು ದಿನ ಮಂಕಾಗಿದ್ದ ಇಂಡಸ್ಟ್ರಿ ಈಗ ಚಿತ್ರೀಕರಣ ಮಾಡಬೇಕು ಅಂತ ಪ್ಲಾನ್ ಮಾಡಿಕೊಳ್ತಿದೆ. ಕೊರೊನಾ ಇದ್ರೂ ತಲೆ ಕೆಡಿಸಿಕೊಳ್ಳದೇ ಶೂಟಿಂಗ್ಗೆ ಸುದೀಪ್ ಓಂಕಾರ ಬರೆದ ಬಳಿಕ ಈಗ ಶಿವಣ್ಣ ಮೈ ಕೊಡವಿ ನಿಂತಿದ್ದಾರೆ. ಕರುನಾಡ ಚಕ್ರವರ್ತಿ ಶಿವಣ್ಣ ಭಜರಂಗಿ 2 ಸಿನಿಮಾದ ಶೂಟಿಂಗ್ಗೆ ಪ್ಲಾನ್ ಮಾಡಿದ್ದಾರೆ. ಇದೇ ಆಗಸ್ಟ್ 10 ರಿಂದ ಭಜರಂಗಿ 2 ಕೊನೆಯ ಹಂತದ ಚಿತ್ರೀಕರಣ ನಡೆಯುತ್ತಂತೆ. ಬೆಂಗಳೂರಿನ ಮೋಹನ್ ಬಿ ಕೆರೆ ಸ್ಟುಡಿಯೋದಲ್ಲಿ ಮೂರು ರೀತಿಯ ಸೆಟ್ಗಳನ್ನ ಹಾಕಲಾಗ್ತಿದೆ. ಒಂದೊಂದು ಸೆಟ್ನಲ್ಲಿ ನಾಲ್ಕು ದಿನ ಶೂಟಿಂಗ್ ನಡೆಯುತ್ತೆ. ನಿರ್ದೇಶಕ ಎ ಹರ್ಷ ಕೊನೆಯ ಹಂತದ ಶೂಟಿಂಗ್ಗೆ ಎಲ್ಲಾ ಸಿದ್ಧತೆಗಳನ್ನ ಮಾಡಿಕೊಂಡಿದ್ದು, ಆಗಸ್ಟ್ 10ರಿಂದ ಶೂಟಿಂಗ್ಗೆ ಹೋಗ್ತಿದ್ದೇವೆ. ಶಿವಣ್ಣ ಶೂಟಿಂಗ್ ಮಾಡೋಣ ಅಂತ ಆರ್ಡರ್ ಮಾಡಿದ್ದಾರೆ ಅಂತ ನ್ಯೂಸ್ ಫಸ್ಟ್ಗೆ ತಿಳಿಸಿದ್ದಾರೆ. ಒಟ್ಟು 12 ದಿನಗಳ ಕಾಲ ಭಜರಂಗಿ 2 ಶೂಟಿಂಗ್ ನಡೆಯುತ್ತೆ. ಸೋ ಶಿವಣ್ಣನೇ ಚಿತ್ರೀಕರಣದ ಅಖಾಡಕ್ಕೆ ಕಾಲಿಟ್ಟ ಮೇಲೆ ಸ್ಯಾಂಡಲ್ವುಡ್ನಲ್ಲಿ ಶ್ರಾವಣ ಮಾಸ ಶುರುವಾದ ಹಾಗೆನೇ ಅಲ್ವಾ?